Hypatios var en av de mest aktive forkjemperne for en sammenslåing av den ortodokse rutenske kirke i Polen-Litauen og den romersk-katolske kirke. I 1595 forhandlet han som representant med kong Sigismund III i Krakow om unionen. Samme år fikk han pave Klemens VIII under et besøk i Roma sammen med biskop Kyrill Terlecki av Lutsk. Paven aksepterte deres betingelse om at de beholdt den bysantinske ritus, sine egne liturgiske regler og kalender, og at de ikke ville fremsi filioque-formelen. De var tilbake i Lutsk i mars 1596.